Met hul nuutste album – Manne wat Glo 3 – vat die immergroen sangers Jan, Willie en Leon hande met Rudi Muller om die luisteraar weereens op ‘n kragtige geestelike reis te neem. Dewald is steeds agter die skerms deel van die dinamiese groep en hy het selfs van die liedjies op die nuwe album, soos Konings van Konings geskryf asook Vrede op Aarde en Onbeskryflik Groot saam met Willie.
Leon het in 1992 sy eerste CD opname gemaak nadat hy reeds twee jaar in voltydse bediening kruis en dwars oor Suid-Afrika gereis het. Sedert daardie opname het hy ‘n magdom musiekproduksies voltooi. Hoor jy die lied, My pa is die Koning, hoor jy vir Leon soos hy op sy unieke en soms komiese manier van die Here se liefde getuig.
Rudi is reeds ‘n inheemse naam in die Suid Afrikaanse musiekbedryf. Hy het ‘n paar jaar gelede tot die Christelike musiekbedryf toegetree. Van sy musiek wat gehoor kan word op Manne wat Glo 3 is Tyd om op te staan, Kom vind jou vrede en Beste Wense. Sy vorige Chrsitelike album, Tetelestai, is ‘n album wat die klank van geestelike musiek in ‘n nuwe wentelbaan geplaas het.